คือเมื่อประมาณ 8-9 วันที่แล้ว หนูโดนสุนัขที่เลี้ยงไว้ข่วนเอาค่ะ เป็นรอยถลอกเล็กมากๆ สุนัขตัวนั้นไม่ได้ฉีดวัคซีนด้วยค่ะ พ่อกับแม่เองก็ยังไม่พาไปฉีดยา เลยอยากจะทราบว่า ถ้าหากไปฉีดวันหยุดเสาร์-อาทิตย์นี้ยังจะทันอยู่มั้ยคะ?? ตอนนี้คือเครียดมากๆค่ะ
สวัสดีค่ะ หากผ่านมา 8-9 วันแล้ว สุนัขตัวที่ข่วนยังคงมีอาการปกติดี ไม่ตาย ไม่หนีหายไปไหน แสดงว่าสุนัขไม่ได้เป็นโรคพิษบ้าค่ะ และ ก็จะไม่ติดโรคพิษสุนัขบ้าค่ะ จึงไม่จำเป็นต้องไปฉีดวัคซีนพิษสุนัขบ้า แต่หากสุนัขมีอาการผิดปกติ หรือหนีหายไป ควรไปฉีดวัคซีนพิษสุนัขบ้าค่ะ ซึ่งแม้จะผ่านมา 8-9 วันแล้ว ก็ยังสามารถฉีดได้อยู่ค่ะ เพียงแต่การป้องกันการเกิดโรค อาจไม่ได้ 100%หลังจากนี้ ก็อย่าลืมพาสุนัขไปฉีดวัคซีนพิษสุนัขบ้าทุกปีด้วยนะคะ